คนร้ายบุกยิง ผญบ.เมืองลุงดับอนาถคาคอกวัว ตร.พุ่งปมขัดแย้งส่วนตัว
คนร้ายบุกยิงผู้ใหญ่บ้าน ม.5 ต.โตนดด้วน อ.ควนขนุน จ.พัทลุง ดับอนาถ ขณะกำลังสุมไฟให้วัวในคอก ตำรวจคาดอาจเป็นเรื่องบาดหมางส่วนตัว เนื่องจากผู้ตายเป็นคนพูดจาตรงไปตรงมา ชอบตักเตือนวัยรุ่นในหมู่บ้านที่ชอบมั่วสุมยาเสพติด อาจสร้างความไม่พอใจให้กับคู่อริหรือกลุ่มวัยรุ่น,ผู้สื่อข่าว จ.พัทลุง รายงานว่า เมื่อเวลาประมาณ 23.00 น. วันที่ 27 ม.ค.59 ที่ผ่านมา พ.ต.ต.ไพฑูรย์ ทองพูน พนักงานสอบสวน สภ.ควนขนุน ได้รับแจ้งจากพลเมืองดีว่ามีเหตุคนร้ายยิงชาวบ้านได้รับบาดเจ็บสาหัส บริเวณบ้านเลขที่ 226 ม.5 ต.โตนดด้วน อ.ควนขนุน จ.พัทลุง ซึ่งตั้งอยู่ริมถนนสายโตนดด้วน-ปากคลอง ขณะนี้ทางญาติๆ ได้นำร่างผู้บาดเจ็บส่ง รพ.ควนขนุน ก่อนส่งต่อไปยัง รพ.พัทลุง แต่ผู้บาดเจ็บอาการสาหัสได้เสียชีวิตในเวลาต่อมา จึงแจ้งให้ผู้บังคับบัญชาทราบ และรุดไปที่เกิดเหตุพร้อมด้วย พ.ต.อ.คณิต รัตนมณี ผกก.สภ.ควนขนุน พ.ต.ท.ปัญจวิทย์ เกื้อกอบ รอง ผกก.(ป) พ.ต.ท.สมพร โสะหาบ พนักงานสอบสวนผู้ชำนาญการพิเศษ นายตำรวจที่เกี่ยวข้อง และร่วมชันสูตรพลิกศพกับพนักงานสอบสวน สภ.เมืองพัทลุง และแพทย์เวร รพ.พัทลุง,โดยที่เกิดเหตุบริเวณข้างคอกวัวบ้านชั้นเดี่ยว ทราบชื่อว่าผู้เสียชีวิตรายนี้ คือ นายปัญญา แก้ววิเศษ อายุ 46 ปี ผู้เป็นเจ้าของบ้านหลังเกิดเหตุ และเป็นผู้ใหญ่บ้าน ม.5 ต.โตนดด้วน อ.ควนขนุน จ.พัทลุง สภาพศพถูกยิงด้วยอาวุธปืนขนาด .38 เข้าที่บริเวณแผ่นหลัง จำนวน 1 นัด จนเลือดตกในเสียชีวิตในเวลาต่อมา ส่วนในสถานที่เกิดเหตุ เจ้าหน้าที่ไม่พบร่องรอยและหลักฐานใดๆ ของคนร้ายตกอยู่แต่อย่างใด,จากการสอบสวนในขั้นต้นทราบว่า ก่อนเกิดเหตุผู้ตายได้เดินออกจากบ้านไปก่อไฟเพื่อสุมไฟให้วัวในคอกประมาณ 25 ตัว ในขณะที่กำลังสุมไฟอยู่นั้นก็ได้มีคนร้ายไม่ทราบชื่อ จำนวน เดินมาในมุมมืดของบ้านพัก และใช้อาวุธปืนขนาด .38 ยิงใส่ผู้ตาย จำนวน 1 นัด จากนั้นได้หลบหนีไปอย่างลอยนวลโดยไม่ได้ยินเสียงยานพาหนะที่ใช้ในการหลบหนี ในเบื้องต้น ตำรวจมั่นใจว่าคนร้ายรายนี้น่าจะเป็นคนในพื้นที่เกิดเหตุหรือพื้นที่ใกล้เคียง เนื่องจากทราบความเคลื่อนไหวของผู้ตายและเส้นทางในการหลบหนีเป็นอย่างดี,ด้าน พ.ต.อ.คณิต เปิดเผยว่า สำหรับประเด็นสังหารผู้ใหญ่บ้านรายนี้ ในเบื้องต้น ตำรวจสันนิษฐานว่า น่าจะมาจากความโกรธแค้นเรื่องส่วนตัว เนื่องจากผู้ตายเป็นคนพูดจาตรงไปตรงมา และชอบตักเตือนกลุ่มวัยรุ่นในหมู่บ้านที่ชอบไปมั่วสุมกับยาเสพติดให้เลิกพฤติกรรมดังกล่าว ซึ่งอาจจะสร้างความไม่พอใจให้กับคู่อริหรือกลุ่มวัยรุ่น จนนำอาวุธปืนมายิงผู้ใหญ่บ้านรายนี้ดังกล่าว ซึ่งจากการตรวจสอบจากกล้องวงจรปิดตามจุดต่างๆใกล้สถานที่เกิดเหตุ ขณะนี้ตำรวจพอจะทราบเบาะแสของคนร้ายแล้ว ซึ่งจะได้เร่งสืบสวนสอบสวนเพื่อนำตัวผู้ต้องหามาดำเนินการตามกฎหมายต่อไป.
คนร้ายบุกยิงผู้ใหญ่บ้าน ม.5 ต.โตนดด้วน อ.ควนขนุน จ.พัทลุง ดับอนาถ ขณะกำลังสุมไฟให้วัวในคอก ตำรวจคาด อาจเป็นเรื่องบาดหมางส่วนตัว เนื่องจากผู้ตายเป็นคนพูดจาตรงไปตรงมา ชอบตักเตือนวัยรุ่นในหมู่บ้านที่ชอบมั่วสุมยาเสพติด 
บุกยิง,ยิงผู้ใหญ่บ้าน,ตายคาคอกวัว,คนร้ายยิงชาวบ้าน,สุมไฟให้วัวในคอก,ฆ่ากันตาย,ยิงกันตาย,เรื่องบาดหมางส่วนตัว,มั่วสุมยาเสพติด,ปมขัดแย้งส่วนตัว,วัยรุ่น,ว่ากล่าว,ตักเตือน,ผญบ.เมืองลุง,อ.ควนขนุน,พัทลุง,ข่าว,ข่าวทั่วไทย,ไทยรัฐออนไลน์